L’Ecoparc fa parada a Burjassot a l’octubre
2025-07-24

Facilitar el reciclatge correcte dels residus que es generen en les llars és objectiu prioritari per a l’Ajuntament de Burjassot. Per aquest motiu, la Regidoria de Medi Ambient, dirigida per Estefanía Ballesteros, a través de l’Oficina de Sostenibilitat Local, facilita novament la visita de l’Ecoparc Mòbils de l’Entitat Metropolitana per al Tractament de Residus (Emtre).

La primera data d’octubre serà del dijous 3 al dissabte 5, sent l’horari d’obertura de 10.00 a 14.00 i de 16.00 a 19.00 hores, el dijous i el divendres i de 10.00 a 14.00 hores el dissabte. L’Ecoparc estarà situat en l’aparcament de Les Palmeres, al costat del Mercat Municipal. També allí estarà del dilluns 21 d’octubre al dimecres 23 d’octubre, en horari de 10.00 a 14.00 i de 16.00 a 19.00 hores.

Pintures, dissolvents o càpsules de café, entre altres, juntament amb aparells electrònics, bombetes, cartutxos d’impressores, telèfons mòbils i carregadors o bateries són alguns dels elements que es poden depositar en els Ecoparcs mòbils.

Al novembre, l’Ecoparc tornarà a Burjassot, novament, en dues dates, del 7 al 9 i de 25 al 27 de novembre.